.


10.07.2016 เดินเข้าร้านนี้เพราะอยากทานปลาทอด แต่โง่มากที่ไม่ดูเมนูหน้าร้านให้ดีก่อนเพราะร้านนี้ไม่มีปลาทอด แงๆ T__T เลยต้องสั่งปลาดอรี่ ดับเบิ้ลเชดด้าชีส (169 บาท) มาทานแทน ปลาดอรี่ชิ้นใหญ่ดี โปะชีสมาสองแผ่น แต่น่าจะใส่เนยเยอะมาก เพราะมันเลี่ยนมากกกกกกกก นี่ปกติไม่ใช่คนที่เลี่ยนอะไรง่ายๆแต่มาเจออันนี้นี่จะร้องไห้เลย555 เมนูนี้มาคู่กับผักสลัด  เฟรนช์ฟรายส์ และแฮชบราวน์ชิ้นเล็กๆค่ะ

ร้านนี้เก๋ตรงที่ทุกเมนูจะบอกว่ามีโปรตีนกี่กรัม แต่ไม่ยักกะบอกปริมาณไขมันบ้างเลยแฮะ

ช่วงนี้มีโปรโมชั่นลดราคาหลายเมนูเลยแหละ ลดเยอะด้วย คุ้มอยู่ คนที่สั่งสเต็กอกไก่นุ่มซอสเกาหลี+ไส้กรอกหมูคุโรบุตะ (ลดจาก 158 เหลือ 89) เค้าว่าเมนูนี้อร่อยมาก

หรือถ้าใครหิวโซมากๆสั่งเป็นคอมโบเซ็จรวมซุปรวมสลัดด้วยก็ได้ จะได้อิ่มกันไปข้าง ซีซาร์สลัดที่นี่อร่อยดี ฟรีชามะนาวด้วย